ఎల్‌విప్రసాద్‌ సంస్థకు రూ.115.37లక్షల విరాళం
ఎస్‌బిఐ ఛైర్‌పర్సన్‌ అరుంధతీ భట్టాచార్య
హైదరాబాద్‌ : భారతీయ స్టేట్‌ బ్యాంకు ప్రతి ఏటా తన నికరలాభాల్లో ఒకటి శాతం సామాజిక కార్యకలాపాలకు వెచ్చిస్తుందని, హెల్త్‌కేర్‌,విద్య, జీవనోపాధి, సుస్థిర జీవన విధానం, వికలాంగుల సంక్షేమానికి ఎక్కువ ప్రాధాన్యతనిస్తామని ఎస్‌బిఐ ఛైర్‌పర్సన్‌ అరుంధతీ భట్టాచార్య పేర్కొన్నారు. నగరంలోని ఎల్‌విప్రసాద్‌ నేత్రవిజ్ఞాన సంస్థకు సిఎస్‌ఆర్‌ విభాగం నుంచి 115.37లక్షలతో కూడిన కంటివైద్య యంత్రపరికరాలను అం దించారు. ఫీజులు,రుసుం చెల్లించలేని రోగులకు ఈ యంత్రాల సాయంతో కంటివైద్యం నిర్వహించనున్నట్లు ఎల్‌విప్రసాద్‌ సంస్థ డైరెక్టర్‌ జిఎన్‌రావు వెల్లడించారు. 1973 నుంచి బ్యాంకు కమ్యూనిటీ బ్యాంకింగ్‌ సేవలకు ఎక్కువ ప్రాధాన్యతనిస్తున్నదని చెప్పారు. బ్యాంకు చేపట్టిన ఈ కార్యచరణకు అట్టడుగు వర్గాల జీవనశైలిలోనే గణనీయమైన మార్పులు వచ్చాయని ఆర్థిక, సామాజిక వృద్ధికి ఎస్‌బిఐ కట్టుబడి ఉందని చెప్పారు. గత ఏడాది కమ్యూనిటీబ్యాంకింగ్‌ సేవల కింద బ్యాంకు 143.92 కోట్లు ఖర్చుచేసిందని అరుంధతి వెల్లడించారు. బ్యాంకు అందించిన నిధులతో ఎల్‌విప్రసాద్‌ సంస్థ 1.15 కోట్లతో శస్త్రచికిత్స థియేటర్‌, ఆరు పరీక్షల గదులను ప్రారంభించింది. అంతే కాకుండా బ్యాంకు డిజిటల్‌ గ్రామాలను ఏర్పాటుకు కూడా కృషి చేస్తున్నదని వివరించారు. గ్రామాల్లోని ప్రజలను బ్యాంకింగ్‌ సేవలపై అవగాహన పెంపొందించేందుకు వైఫై వాతావరణం అందుబాటులోనికి తెస్తున్నామన్నారు. ఇప్పటివరకూ ఇటువంటి గ్రామాలు 21వరకూ ఏర్పాటు చేశామన్నారు 2017 మార్చి నాటికి మొత్తం 100డిజిటల్‌గ్రామాలను వృద్ధిచేస్తాని అరుంధతి భట్టాచార్య వివరించారు. డిజిటల్‌ విలేజ్‌ ప్రణాళికలో ఎల్‌వి ప్రసాద్‌ నేత్రవిజ్ఞాన సంస్థకు కనెక్ట్‌ కాగలిగితే నేత్రవైద్యంలో విప్లవం వచ్చినట్లేనన్నారు. బ్యాంకు ఉద్యోగులు కుటుంబాలు, బ్యాంకు ఉద్యోగులు అందరినీ కూడా నేతద్రానంపట్ల ప్రోత్సహి స్తున్నామన్నారు. నేత్రదానానికి సంబంధించి ఎల్‌విప్రసాద్‌ సంస్థ సేవలు కూడా ఇకపై తీసుకుంటామన్నారు. అన్నివర్గాల సహకారంతో తమ సంస్థ ఇప్పటివరకూ నేత్రవైద్యవిభాగంలో అవిరళ కృషిచేసిందని వ్యవస్థాపకులు ఛైర్మన్‌ డా.గుళ్లపల్లిఎన్‌ రావు వివరించారు. ఎస్‌బిఐగ్రూప్‌ అందించిన సహకారంతో మరింత ముందుకువెళతామని వెల్లడించారు. ప్రపంచవ్యాప్తంగా 285 మిలియన్ల మంది అందులున్నారని వారిలో 40 మిలి యన్ల మంది పూర్తి అంధులని ఆన్నారు. ఎల్‌విప్రసాద్‌ సంస్థ అత్యున్నత ప్రమాణాలతో కూడిన నేతవ్రైద్యాన్ని అందిస్తోందని, మారుమూల గ్రామాలకు సైతం అందిస్తున్నట్లు వివరించారు. స్టేట్‌బ్యాంక్‌ హైదరాబాద్‌ సర్కిల్‌ సంస్థకు ఎనిమిదికోట్లవరకూ కమ్యూనిటీ బ్యాంకింగ్‌ సేవలకింద అందించింది. పారిశుధ్యం, వైద్యఆరోగ్యం, విద్య, పర్యావరణ పరిరక్షణ, అంశాలకు ప్రాధా న్యతనిచ్చిందన్నారు. స్వఛ్‌భారత్‌ ప్రచారంకింద బ్యాంకు 2.20 కోట్లు విరాళం అందించింది. అదిలాబాద్‌ జిల్లాలోని మారు మూల పాఠశాలల్లో 103 మరుగుదొడ్లు నిర్మించామన్నారు. 16 అంబులెన్స్‌లకు 4.40కోట్లు విరాళం అందించామని, వైద్య యంత్రపరికరాలు, వీల్‌ఛైర్లు, స్ట్రెచర్ల వంటివాటికి రెండు తెలు గు రాష్ట్రాల్లో విస్తృతస్థాయిలో సహకారం అందించామని బ్యాంకు వివరించింది. రెండు రాస్ట్రాల్లో డిజిటల్‌ విలేజ్‌ విధా నం కింద మూడుగ్రామాలను ఎస్‌బిఐ అమలుచేస్తోందని, ఇప్పటివరకూ ఎస్‌బిఐ 87గ్రామాలకు సోలార్‌ వీధిలైట్లు ఏర్పా టు చేసిందన్నారు. హైదరాబాద్‌ సర్కిల్‌లో ఇటీవలే బ్యాంకు 61వ దినోత్సవం కింద ఆసుపత్రులు, పాఠశాలలు, పార్కుల్లో 1.50లక్షల మొక్కలు నాటిందని, బ్యాంకు సామాజిక బ్యాం కింగ్‌ సేవలకు ఇదొక నిదర్శనమని బ్యాంకు ఛైర్‌పర్సన్‌ వెల్ల డించారు. 200 ఏళ్లనాటి వ్యవస్థాపక బ్యాంకు అయిన ఎస్‌బిఐ ప్రస్తుతం 16వేల 784శాఖలతో ఉంది. గ్రామీణ,పట్టణప్రాంతా ల్లోని 65శాతంమందిని కవర్‌ చేస్తున్నట్లు బ్యాంకు అధికారులు వివరించారు. మొత్తం ఎటిఎంలు, సిడిఎం లు, రీసైక్లర్లు, స్వయం మెషిన్లు, చెక్‌డిపాజిట్‌ మెషిన్లు వంటివాటిని 51వేలకుపైగా ఉన్నాయి. 52,572 కస్టమర్‌ సర్వీస్‌ పాయింట్ల ద్వారా మారుమూల ప్రజలకు సైతం సేవ లందించగలు గుతున్నామన్నారు. డిపాజిట్లలో17.57శాతం, అడ్వాన్సు ల్లో 16.30శాతం వాటాతో ఉన్నట్లు బ్యాంకు వెల్లడించింది. బ్యాంకు రానిబాకీలు కొంతమేర ఒత్తిడి కలిగి స్తున్నాయి. 6.18నుంచి 6.40 శాతానికిపెరిగాయి. ప్రపంచ స్థాయి నెట్‌ బ్యాంకింగ్‌సేవలు అందిస్తున్నా మని, మొబైల్‌ బ్యాంకింగ్‌ ప్రతి కస్ట మర్‌ విభాగంలో ఇన్‌టచ్‌ బ్రాంచ్‌లు ఏర్పాటుచేసినట్లు తెలిపారు. ఎస్‌బిఐ ఎక్స్‌క్లూజిఫ్‌ వెల్త్‌ మేనేజ్‌మెంట్‌ సేవలు, పాస్‌బుక్‌ల డిజిటల్‌ప్రింటింగ్‌ విధానం వంటివి ఏడువేల కుపైగా స్వయంకేంద్రాల్లో అమలు చేస్తున్నట్లు బ్యాంకు వివరించింది.